《题周恭帝陵》
宋代·李淑

弄楯牵车挽鼓催，不知门外倒戈回。
荒坟断陇才三尺，犹认房陵半仗来。

作者简介：宋徐州丰县人，字献臣。李若谷子。真宗时赐进士及第。历史馆修撰、知制诰，为翰林学士，进吏部员外郎。详练朝廷典故，凡有沿革，帝多咨访。制作诰命，为时所称。出知许州，岁饥，取民所食五种上之，朝廷为蠲其赋。官终知河中府。尝修《国朝会要》、《三朝训鉴图》、《閤门仪制》等。有《诗苑类稿》及别集。